Source: http://salutfagaras.ro/francezul-de-la-csm-fagaras-suspectat-pentru-trafic-de-droguri-cultiva-plante-de-cannabis-in-casa/
Timestamp: 2020-07-14 13:16:36+00:00
Document Index: 17183302

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Francezul de la CSM Făgăraş, suspectat pentru trafic de droguri. Cultiva plante de cannabis în casă - SalutFagaras
Francezul de la CSM Făgăraş, suspectat pentru trafic de droguri. Cultiva plante de cannabis în casă
iun. 04, 2020SFSport0
Un handbalist care a actiat la CSM Făgăraş este suspectat de procurori pentru că ar fi făcut trafic de droguri.
http://salutfagaras.ro/wp-content/uploads/2020/06/Ragot.mp4
În această dimineaţă au avut loc percheziții efectuate de către procurorii DIICOT – Serviciul Teritorial Brașov la domiciliul handbalistului de origine franceză Pierre Yves Ragot, într-un dosar privind săvârșirea infracțiunii de trafic de droguri de risc, respectiv cannabis – cultură indoor.
Ragot, care a fost legitimat la CSM Făgăraş, este suspectat de procurori că ar fi făcut trafic de droguri de risc.
Dacă va fi găsi vinovat, acesta riscă o pedeapsă între 2 şi 7 ani de închisoare.
Percheziţiile au fost efectuate la domiciliul acestuia din Făgăraş, unde ar fi crescut o cultură indoor de canabis. El a fost condus, spre a fi audiat, la sediul DIICOT din Braşov.
Într-un comunicat al IPJ Braşov se arată că, în perioada februarie – iunie, bărbatul de 34 de ani ar fi traficat droguri de risc, respectiv ar fi cultivat plante de cannabis, în vederea comercializării. În urma perchezițiilor, au fost ridicate aproximativ 700 de grame de cannabis, o instalație folosită la întreținerea culturii, două telefoane mobile, precum și un grinder și un cântar electronic.
Activitățile au fost desfășurate cu sprijinul polițiștilor din cadrul Inspectoratului de Poliție Județean Brașov – Poliția Municipiului Făgăraș.
CSM Făgăraş anunţase de săptămâna trecută despărţirea de Ragot
Recent, preşedintele CSM Făgăraş, Lucian Fielk, a explicat pentru ,,Salut Făgăraş” că Ragot nu va mai face parte din lotul de handbal masculin al Făgăraşului. Acesta a avut contract cu CSM Făgăraş pe un an, iar contractul a expirat la încheierea sezonului competiţional.
P. Y. Ragot a mai jucat în România, la Dinamo Bucureşti şi Minaur Baia Mare.
Venirea lui Pierre Yves Ragot a devenit anul trecut un moment istoric pentru CSM Făgăraş, club unde până atunci nu activase niciun jucător străin.
Francezul este căsătorit cu o româncă din Bucureşti şi au împreună un copil.
CSM Făgăraş: Contractul cu Ragot luat sfârșit la încheierea sezonului competițional, iar prelungirea raporturilor contractuale nu i-a fost propusă acestuia. VIDEO| Ce se întâmplă cu investițiile aflate în derulare în municipiul Făgăraș. Primarul Gheorghe Sucaciu răspunde